Nova aplicacion mobil turismo Concello de Brion\nO Concello de Brión lanza unha nova aplicación para dispositivos móbiles\nO Concello de Brión ven de lanzar unha nova aplicación para dispositivos móbiles, compatible con teléfonos intelixentes (smartphones) e tabletas dixitais. O obxectivo desta app non é outro que converterse nunha ferramenta de promoción turística do Concello de Brión, que permita aos usuarios atopar toda a información sobre os principais atractivos turísticos que existen dentro do territorio municipal, permitindo a localización xeográfica e a visualización en imaxes dos mesmos en dispositivos móbiles dun xeito atractivo e sinxelo.\nBaixo a denominación de Concello de Brión, a aplicación presenta un sinxelo menú estruturado en diferentes categorías:\n-Arquitectura arqueolóxica (castros, megálitos, etc.)\n-Arquitectura civil (pazos, pontes, fontes, etc.)\n-Arquitectura militar (Castelos)\n-Arquitectura relixiosa (Igrexas, capelas, cruceiros, etc.)\n-Onde comer e onde durmir\n-Que facer (Festividades, exposicións, etc.)\n-Que ver (Cunha selección de lugares de interese destacados)\n-Servizos (Servizos municipais, sanidade, emerxencias, hostaleira, etc.)\nEn cada unha delas aparecen distintos lugares que podemos seleccionar para acceder aos contidos de xeito doado. Nas fichas individuais de cada elemento atoparemos datos de interese e imaxes dos lugares, xunto coa súa localización xeográfica, que ademais ofrece a posibilidade de navegar cara a eles grazas a Google Maps. O acceso aos contidos pode facerse por igual en galego e castelán, tan so debemos seleccionar a lingua preferida premendo na icona de configuración para cambiar o idioma do programa.\nA aplicación xa está dispoñible para os usuarios de Android na tenda Google Play e tamén na App Store de iOS, para os posuidores dun dispositivo Apple. Unha vez descargada e instalada no dispositivo, podemos comezar a usala de xeito inmediato, sen máis requirimentos. Deseñada pola empresa Sixtema para o Concello de Brión, que administra os contido, a nova app convive a asemade con Brión en Rutas; outra interesante aplicación, na que tamén colabora o concello, que permite descubrir Brión a través de tres rutas con temáticas diferentes. Ámbalas dúas contaron co apoio económico da Deputación Provincial da Coruña.\nCoa idea de mellorar este recurso na medida do posible, o Concello de Brión solicita a colaboración da veciñanza e usuarios da aplicación para que realicen suxestións de cara a solucionar carencias e corrixir erros. O contacto deberá realizarse a través do seguinte enderezo de correo: appconcellodebrion@gmail.com. Porque todos podemos achegar o noso gran de area para mellorar un recurso que sitúa a Brión no mapa das novas tecnoloxías.


Morto o can… - Ledicia Costas - Nós Diario - Xornal de intereses galegos\nNon teño dúbida algunha de que os motivos que levaron ao Goberno a instar a repatriación dos relixiosos infectados de ébola foron políticos e non sanitarios.\n07:51 do 10 de outubro de 2014\nNon teño dúbida algunha de que os motivos que levaron ao Goberno a instar a repatriación dos relixiosos infectados de ébola foron políticos e non sanitarios. De seren sanitarios, o Hospital Carlos III contaría co equipamento necesario e os profesionais que alí traballan coa formación requirida para tratar unha enfermidade que ten unha taxa de letalidade de ata o 90%, según a OMS. Aínda así, o Goberno insiste en que estamos perante unha enfermidade de difícil contaxio, que non existe maior perigo, que todo está controlado. Similar xeito de proceder sucedeu cos famosos “hilitos de plastilina” aos que apelou Mariano Rajoy no 2002, na esfera do desastre do Prestige (daquela ministro), cando o certo era que, en realidade, eses “hilitos” eran 125 toneladas de fuel diarias que arrasaron o noso ecosistema. Hoxe, Mariano Rajoy é Presidente do Goberno.\n"Pregúntome que sucedería se existise esa mesma resposta, tan rotunda e unánime, cada vez que unha muller é asasinada por violencia machista".\nNun Estado no que as urnas son un chiste e as responsabilidades políticas unha utopía, todo apunta a que a auxiliar contaxiada polo virus vai ser quen as asuma, por substitución, como ven sendo habitual nos últimos anos cando ten lugar un desastre de grandes magnitudes (recordemos o caso do maquinista do Alvia).\nCousa distinta é o que sucedeu con Excalibur, o can da auxiliar infectada. As autoridades fixeron súa a expresión “muerto el perro, se acabó la rabia”, sacrificando o animal pola brava, sen nin sequera ter a certeza do seu contaxio. Agora ben, a resposta social, tanto nas redes sociais coma na rúa, paréceme abraiante e ata un pouco descontrolada. Sobre todo porque existe agravio comparativo. Pregúntome que sucedería se existise esa mesma resposta, tan rotunda e unánime, cada vez que unha muller é asasinada por violencia machista. Pregúntome por que nestes casos sempre impera o silencio, tanto nos medios como na rúa. Pregúntome que falla nesta sociedade, que se volca con Excalibur, pero que deixa ás mulleres mangadas, coma cadelas vagabundas, un día si e outro tamén. Chámenme demagoga, se queren. Pero polo ben do Estado de Dereito, que está en caída libre, e de todos e todas nós, reaccionen. Na rúa e nas urnas.\nCoruñeses esquecidos II: Gumersindo Pereira Nouche


OFERTA DE EMPREGO 2022 - Asociación Naturalista "Baixo Miño" (ANABAM)\nNAS PRAIAS DO NORTE PORTUGUÉS\nDescrición do emprego\nConvócase unha praza para persoas recentemente graduadas en Bioloxía, Ciencias Ambientais ou Ciencias do Mar ao abeiro do Proxecto Píllara-Borrelho 2022 (seguimento da poboación e protección de niños de Píllara das dunas/ borrelho-de-coleira interrompida (Charadrius alexandrinus Linnaeus, 1758) no Baixo Miño galego-portugués. O contrato pretende proporcionar unha primeira experiencia/oportunidade laboral para as persoas recentemente graduadas.\nO contrato será a tempo parcial por 25 horas á semana.\nGrao en Bioloxía, Ciencias Ambientais ou Ciencias do Mar obtido entre os cursos académicos comprendidos entre 2017 e 2021, ambos incluídos.\nCoñecemento do proxecto píllara/borrelho así como as características fundamentais desta ave e da súa presenza en Galiza e norte portugués.\nContrato de 3 meses (do 1 de abril ao 30 de xuño).\nXornada parcial, 5 horas diarias (62,5 % xornada completa).\nSalario neto 750 € mensuais + suplemento por desprazamento.\nPosibilidade de variación da xornada en función da carga de traballo e das necesidades puntuais do proxecto.\nA persoa que se incorpore ao proxecto recibirá unha formación inicial entre o 15 e o 31 de marzo: coñecemento da área de traballo, identificación da especie, localización e seguimento de postas, divulgación e educación ambiental etc.\nSerá principalmente no norte de Portugal, na franxa atlántica entre a Praia da Foz (Caminha) e a praia de Paçô (Viana do Castelo), tramo duns 15 quilómetros de lonxitude. Ademais das tarefas propias do proxecto, a persoa seleccionada poderá ser eventualmente requirida para outras necesidades da asociación dentro do horario de traballo. A persoa contratada responsabilizarase da redacción de informes semanais e do informe final do proxecto.\nDirixirase por correo electrónico (anabam.anabam@gmail.com) ata o día 12 de marzo de 2022, ás 23:59 h, acompañada do CV e carta de motivación.


Manuel Rivas Álvarez, Author at Anónimo con nome\nAutor: Manuel Rivas Álvarez\nFeijóo fala en castelán; o embaixador xaponés, en galego\nAsí, como o lee: o presidente da Xunta de Galicia falando en castelán, mestres que o embaixador do Xapón fala en galego. Vivir para ver…\nSe non queres ver o vídeo completo, a intervención de Feijóo comeza no 0:55 (aproximadamente) e a de Kazuhiko Koshikawa no 1:20.\nFormato VídeoPublicado o 09/07/2015 Categorias LinguaEtiquetas Alberto Núñez Feijóo, galegoDeixa un comentario en Feijóo fala en castelán; o embaixador xaponés, en galego\nA Universidade de Vigo participará na Formula Student\nFormula Student. Se alguén le esto seguramente non lle diga nada. Así que mellor ímolo explicar un pouco. É unha competición de carreiras de monoprazas creados por alumnos de distintas universidades do mundo. A Universidade de Vigo participa na Formula Student cun equipo de 14 estudantes e o bólido do seguinte vídeo, que correrá en tres circuitos sede do mundial de F1: Silverstone, Hockenheimring e Montmeló. Continúe lendo A Universidade de Vigo participará na Formula Student\nPublicado o 06/19/2015 06/19/2015 Categorias Ciencia, DeporteDeixa un comentario en A Universidade de Vigo participará na Formula Student


Anteproxecto da Lei de Dependencia | Consumer\nAnteproxecto da Lei de Dependencia\nA nova norma podería beneficiar a 1.125.000 persoas que padecen unha dependencia grave e severa\nPor Miren Rodríguez, Iñigo Marauri 7 de Febreiro de 2006\nUnha persoa dependente é aquela que necesita axuda para realizar as actividades básicas cotiás como levantarse da cama, asearse ou comer. Os datos do Ministerio de Asuntos Sociais revelan que no noso país hai máis de 1.125.000 persoas nesta situación. Por esta razón, moita ONG e asociacións levan anos traballando para que a Lei de Dependencia vexa a luz en España. De momento, o anteproxecto presentouse en decembro de 2005 e prevese a súa entrada en vigor en xaneiro de 2007.\nQue implica a aprobación desta Lei? Recoñece o dereito das persoas que non se poden valer por si mesmas a ser atendidas polo Goberno. Para iso ponse de manifesto unha serie de prestacións que se recollen da seguinte maneira no anteproxecto:\nServizos para a promoción da autonomía persoal:\nPrevención das situacións de dependencia.\nAxudas técnicas para a autonomía persoal.\nAxudas para a adaptación e accesibilidade do fogar.\nServizos de atención e coidado:\nServizo de axuda a domicilio: Atención das necesidades do fogar. Coidados persoais\nServizo de atención en Centros de Día e de Noite\nServizo de atención en centro residencial: Residencias de persoas maiores dependentes e centros de atención a dependentes con discapacidade.\nAdemais, a Lei garante un conxunto de prestacións económicas:\nContratación do servizo: A prestación económica de carácter persoal poderá recibirse cando o beneficiario cumpra determinados requisitos e estará, en todo caso, vinculada á prestación dun servizo. A cantidade que corresponde á prestación económica estará en relación co grao de dependencia e da capacidade económica do beneficiario.\nCompensación económica por coidados na contorna familia:Sempre que se dean as circunstancias familiares e doutro tipo adecuadas para iso, e de modo excepcional, o beneficiario poderá optar por ser atendido na súa contorna familiar, e o seu coidador recibirá unha compensación económica por iso. Para iso, o coidador familiar deberá estar dado de alta na Seguridade Social.O apoio a coidadores leva programas de información, formación, e períodos de descanso para os coidadores non profesionais, encargados da atención das persoas en situación de dependencia.\nPrestación de asistencia personalizada: Ten como finalidade a promoción da autonomía de persoas con gran dependencia menores de sesenta e cinco anos. O seu obxectivo é contribuír á contratación dunha asistencia personalizada durante un número de horas, que facilite ao beneficiario unha vida máis autónoma, o acceso á educación e ao traballo, e o exercicio das actividades básicas da vida diaria.\nTodos estes servizos xestionaranse a través do Sistema Nacional de Dependencia, que se establecerá definitivamente no ano 2015. Para a súa consecución o Goberno achegará máis de 12.638 millóns de euros.\nAs seguintes condutas serán motivo de infracción e esta oscilará entre os 30.000 euros ata un máximo dun millón de euros, en función da gravidade da infracción:\nDificultar ou impedir calquera dos dereitos das persoas en situación de dependencia.\nObstruir a acción dos servizos de inspección.\nNegar a subministración de información ou proporcionar datos falsos.\nAplicar as prestacións económicas a finalidades distintas a aquelas para as que se outorgan, e recibir axudas, en especie ou económicas, incompatibles coas prestacións establecidas na presente Lei.\nIncumprir as normas relativas á autorización de apertura e funcionamento e de acreditación de centros de servizos de atención a persoas en situación de dependencia.\nO trato discriminatorio á persoa en situación de dependencia.\nConculcar a dignidade das persoas en situación de dependencia.\nXerar situacións de risco ou dano para a integridade física ou psíquica.\nO incumprimento dos requirimentos específicos que formulen as Administracións Públicas competentes.\nanteproxecto dependencia ley-gl


Arqueoloxía no Castelo\nA cafetería Barros da Guarda acolleu a primeira das barferencias sobre o Castelo\nA cafetería Barros acolleu a primeira das tres barferencias organizadas desde o departamento de Patrimonio, do concello da Guarda, baixo a responsabilidade de Javier Crespo, e que teñen que ver con Castelo de Santa Cruz.\nAbriu as barferencias Juan José Perles, que co título “Os traballos arqueolóxicos no Forte de Sta Cruz”, e apoiándose na proxección de imaxes, foi explicando a metodoloxía e os traballos realizados no Castelo de Santa Cruz, incluíndo algúns achádegos habidos durante esa etapa.\nPresentado por Manuel, quen destacou os traballos realizados polo conferenciante, Juan José Perles comezou por precisar termos como “castelo” e “fortaleza”, que puxo en relación coas armas de guerra empregadas nos correspondentes espazos de tempo relacionados con esas construccións defensivas, explicando que foi o emprego da pólvora o que motivou que, fronte a altura dos castelos, primase un desenvolvemento máis horizontal, e o fortalecemento de muros para resistir os impactos dos canóns. As técnicas de guerra esixían unha modificación no sistema defensivo.\nCoa axuda das imaxes, foi explicando as distintas estruturas do Castelo de Santa Cruz, entre elas o “camiño cuberto”, que tiña o seu paralelismo coas trincheiras. Destacou, noutro momento, a edificación de Santa Cruz, coma unhas das construccións relacionadas cos portugueses en Galicia realizadas en pedra (as outras son a fortaleza de Goián, que é posterior ao Santa Cruz, e a de Salvaterra).\nMáis adiante explicou as fases de restauración e recuperación de elementos perdidos no castelo, sendo nalgún caso preciso escavar para atopar restos que determinasen a dirección dos muros exteriores, como acontecenu, por exemplo, na recostrucción do baluarte da Guía; e tratouse de dar resposta a dúbidas que ían xurdindo, coma a cortina do oeste, construída en terra, e para a que se fixeron distintas sondaxes co fin de atopar unha resposta que indicase se, en orixe, fora de pedra.\nRecheos, a aparición de pavimento endurecido, descubrimento do enlousado das troneiras e a eliminación dun alpendre nas proximidades do baluarte da Guía, foron outras actuacións que se levaron a cabo neste espazo que desde o 6 de decembro pasou a ser parque urbano da Guarda.


Moving Picture Experts Group - Wikipedia, a enciclopedia libre\n(Redirixido desde "MPEG")\nMPEG (Moving Picture Experts Group "Grupo de expertos en imaxes en movemento") é un formato de vídeo comprimido con pouca perda de calidade de imaxe e son.\nNas súas orixes era un pequeno grupo encargado do desenvolvemento de normas de codificación para son e vídeo (de aquí sae o nome do formato grupo de expertos...), formado no Comité Técnico para a Tecnoloxía da Información ISO/IEC JTC 1, da ISO.\nDesde a súa primeira reunión en 1988, o MPEG creceu ata incluír 350 membros de distintas industrias e universidades. A designación oficial do MPEG é ISO/IEC JTC1/SC29 WG11.\nMPEG ha normalizou os seguintes formatos de compresión e normas auxiliares:\nMPEG-1: padrón inicial de compresión de son e vídeo. Usado despois como a norma para CD de vídeo, inclúe o popular formato de compresión de son Capa 3 (MP3).\nMPEG-2: normas para son e vídeo para difusión de calidade na televisión. Utilizado para servizos de TV por satélite como Direct TV (Cadea estadounidense de televisión vía satélite de difusión directa), sinais de televisión dixital por cable e (con lixeiras modificacións) para os discos de vídeo DVD.\nMPEG-3: deseñado orixinalmente para HDTV (Televisión de alta resolución), pero abandonado posteriormente en favor de MPEG-2.\nMPEG-4: expande MPEG-1 para soportar "obxectos" son/vídeo, contido 3D, codificación de baixa velocidade binaria e soporte para xestión de dereitos dixitais (protección do copyright).\nMPEG-7: sistema formal para a descrición de contido multimedia\nMPEG-21: MPEG describe esta norma futura como un "marco multimedia".\nO MPEG utiliza códecs (codificadores-descodificadores) de compresión con baixas perdas de datos usando códecs de tranformación.\nNos códecs de tranformación con baixas perdas, as mostras tomadas de imaxe e son son divididas en pequenos segmentos, tranformadas en espazo-frecuencia e cuantificadas. Os valores cuantificados son logo codificados entropicamente.\nOs sistemas de codificación de imaxes en movemento, tal como MPEG-1, MPEG-2 e MPEG-4, engaden un paso extra, onde o contido de imaxe se predí, antes da codificación, a partir de imáxes reconstruídas pasadas e codifícanse soamente as diferenzas con estas imáxes reconstruídas e algún extra necesario para levar a cabo a predición.\nMPEG soamente normaliza o formato do fluxo binario e o descodificador. O codificador non está normalizado en ningún sentido, pero hai postas en funcionamento de referencia, para os membros, que producen fluxos binarios válidos.\nTraído desde "https://gl.wikipedia.org/w/index.php?title=Moving_Picture_Experts_Group&oldid=5478913"\nÚltima edición o 6 de xuño de 2020 ás 12:38\nA última edición desta páxina foi o 6 de xuño de 2020 ás 12:38.


POIO ESCENA 2019 “Get Back” – ACDeM Armadiña\nnovas / Poio Escena\nPOIO ESCENA 2019 “Get Back”\nby Editora · 22 Abril, 2019\nO vindeiro sábado 27 ás 21h na Comunidade de Montes de Combarro comeza unha nova edición do Poio Escena chea de novidades. O ciclo de teatro disminúe o número de representacións para aumentar a calidade, convertíndose nun mellores certames de teatro afeccionado de Galiza.\nA asistencia a cada obra deste ciclo é de balde mais hai un abono para todos aqueles que pensan en acudir a todas as obras. A Armadiña dispón de 20 abonos para repartir entre @s seus asociad@s. Se estás interesado, so tes que enviarnos un mail a asociacion@armadinha.gal reservando o teu abono. Todas aquelas persoas que acudan a todas as citas do Poio Escena 2019 poderán ser agasallados cun ABONO para CICLO VOICES 2020 (Pazo da Cultura) MATINÉS 2020 (Teatro Principal).\nA primeira obra deste ciclo é “Get back” de Porta Aberta Teatro\n“Get Back” é o título da nosa nova obra do autor Diego Ameixeiras. Unha situación anecdótica pode ser o berce dunha nova vida.\nNun día rutineiro, no metro rutineiro, nun traxecto rutineiro e a unha hora rutineira atópanse cinco vidas totalmente diferentes pero unidos por un lugar común.\nAmbientada no Londres rutineiro do século XXI, con Get Back veremos como unha parada temporal do metro pode converterse nunha viaxe ao pasado das personaxes. Unha mirada no seu interior a situacións que desexan cambiar pero non o conseguían. Unha simple parada da Bakerloo Line vai tratar de rectificar os seus erros no pasado.\nUnha obra tremendamente actual para entreterse, escoitar, desfrutar e recoñecerse nunha das cinco vidas que se atopan no mesmo vagón da vida. Get Back é unha desas obras que deixa pegada como espectador, como actor e como director se nos deixamos levar no traxecto da Bakerloo Line.\nEn marcha co Torneo de Fútbol 3×3\nI Concurso de Monólogos PoioEscena 2015\nNext story Volve o ciclo de vermús literarios ‘Un ronsel de historias’\nPrevious story Andaina “Roteiro dos petroglifos”


DITAME SOBRE O PROXECTO DE ORDE POLA QUE SE ESTABLECEN AS BASES REGULADORAS E SE PROCEDE Á CONVOCATORIA PÚBLICA DE SUBVENCIÓNS PARA A PROGRAMACIÓN DE ACCIÓNS FORMATIVAS DIRIXIDAS A TRABALLADORES OCUPADOS COFINANCIADAS POLO FONDO SOCIAL EUROPEO PARA O EXERCICIO DE 2008.\nO día 6 de novembro de 2007 tivo entrada no Consello Galego de Relacións Laborais escrito da Secretaría Xeral Consellería de Traballo, remitindo proxecto de Orde pola que se establecen as bases reguladoras e se procede á convocatoria pública de subvencións para a programación de accións formativas dirixidas a traballadores ocupados cofinanciadas polo Fondo Social Europeo para o exercicio de 2008, e solicitando, aos efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o ditame preceptivo sobre o citado proxecto normativo.\nO obxecto desta orde, segundo establece a súa exposición de motivos, é a regulación das accións formativas dirixidas ás persoas traballadoras ocupadas, subvencionadas todas elas pola Xunta de Galicia e confinanciadas nun 80% pola Unión Europea, a través do Fondo Social Europeo.\nConstitúen principios xerais da formación dirixida a persoas ocupadas: o protagonismo dos axentes sociais no seu desenvolvemento; a unidade de mercado de traballo e a liberdade de circulación das persoas traballadoras no desenvolvemento das accións formativas, tanto dentro do territorio español como no ámbito da Unión Europea; a consideración desta formación como instrumento esencial para garantir a formación ao longo da vida.\nÁ vista do borrador agora remitido e do texto da mesma orde publicado no DOG do 2 de maio de 2007 e tendo en conta o ditame emitido polo Consello con data 26 de febreiro de 2007 (Ditame 10/07), obsérvase que foron tidas en conta algunhas das consideracións manifestadas polos axentes sociais.\nObsérvase que non se achegan os anexos aos que fai referencia o proxecto normativo.\nObsérvase que ao longo de todo o articulado existen no texto erros gramaticais, non se respecta a normativa para a escrita da lingua galega, utilizándose ademáis unha linguaxe sexista, sen respectar as diferenzas de xénero.\nArtigo 3º.- Accións subvencionables.\nDesaparece a regulación contida no apartado 1 do proxecto normativo para o 2007 (tipoloxía das accións formativas), recollendo o manifestado por este Comité no ditame 10/2007.\nNo novo texto do apartado 1 (xa no texto da orde publicada no DOG do 2 de maio de 2007) defínense as accións formativas subvencionables como aquelas dirixidas á adquisición de competencias profesionais, teórico ou prácticas, estruturadas nunha unidade pedagóxica con obxectivos, contidos e duración propios, comúns a todos os participantes. Obsérvanse varios erros nesta redacción pois fala literalmente de “nunca” (en lugar de “nunha”), “pedagógica” (en lugar de “pedagóxica”) e “contados” (en lugar de “contidos”).\nIncorporánse ademáis dous novos apartados ao artigo 3:\n-\tapartado 3 (xa na orde publicada no DOG): neste fíxase a duración mínima das accións formativas, que será de 10 horas e a participación máxima dunha persoa traballadora en 6 horas diarias. Esta disposición atopábase recollida no artigo 16º (“Modalidades de impartición das accións formativas”) do borrador do ano pasado, coa diferencia de que a participación diaria máxima por traballador elevábase a 8 horas.\n-\tapartado 4, polo que as accións formativas poderanse executar desde o día seguinte ao da publicación deste orde no Diario Oficial de Galicia e establecéndose que, no caso de non concederse a subvención, os custos serán a cargo da entidade solicitante, sen que exista ningún tipo de obriga para a Consellería de Traballo.\nArtigo 4º.- Entidades beneficiarias.\nNo apartado 1, tendo en conta a proposta dos axentes sociais no ditame 10/2007, desaparecen -como entidades beneficiarias da concesión destas subvencións- as universidades públicas galegas que foran incorporadas novedosamente no borrador do ano pasado.\nAsí mesmo, no apartado 1, cítanse entre as entidades beneficiarias ás “entidades sen ánimo de lucro” incluídas no censo de centros colaboradores de formación ocupacional da Consellería de Traballo, desaparecendo a referencia aos ”centros” antes existentes.\nNo apartado 2, a remisión á Lei 38/2003, do 17 de novembro substitúese pola remisión á Lei 9/2007, do 13 de xuño, de subvencións de Galicia.\nPor outra banda engádense ex novo varios apartados a este artigo:\n-\tApartado 3, no que se establece a obriga para as entidades beneficiarias de presentar, xunto coa solicitude de subvención, certificación do número de persoas traballadoras que teña contratadas por conta allea na data de publicación da Orde.\n-\tApartado 4, polo que as entidades beneficiarias quedan informadas da existencia do Rexistro Público de Subvencións e do recollido no artigo 5 da lei orgánica 15/1999, de 13 de decembro de protección de datos pudiendo facer constar o seu dereito a que non se fagan públicos os seus datos nos termos da Lei 9/2007, de 13de xuño. Igualmente, establécese que as subvencións concedidas se publicarán no DOG, publicándose tamén na páxina web oficial (apartado 5), segundo a Lei 4/2006, de 30 de xuño, de transparencia e boas prácticas na Administración pública galega.\nChámase a atención sobre a numeración dos novos apartados pois repítese o número catro.\nArtigo 6º.- Destinatarios de accións formativas.\nNo apartado 1 deste artigo defínense as persoas destinatarias das accións formativas, aceptando a proposta deste Comité no ditame 10/07.\nObsérvase que o apartado 2, letra d), refírese de novo a “traballadores desfavorecidos”, cando no texto da orde do exercicio pasado publicado no DOG a referencia era a “traballadores e traballadoras en situacións desfavorecidas”.\nDo mesmo xeito, o item 2 desta letra d) refírese a “alumnos discapacitados”, expresión que no DOG do 2 de maio se substitúe pola de “persoas afectadas por diversidade funcional” (o mesmo sucede no apartado 2 do artigo 5º).\nAsí mesmo, na letra d) engádese un novo item respecto do borrador do exercicio de 2007 polo que se inclúe como “traballadores desfavorecidos” aos desempregados de longa duración, entendendo éstes como calquera persoa sen traballo durante máis de 12 meses consecutivos, aos efectos dos seis primeiros meses tras a súa contratación.\nArtigo 7º.- Custos subvencionables.\nRecollendo parcialmente a consideración realizada no ditame 10/2007, suprímese o apartado b) deste artigo, no que se establecía a obriga de acompañar os custos subvencionables de probas documentais, “transparentes e detalladas”.\nActualízanse as remisións normativas de todo o primeiro parágrafo do actual artigo 7º, do mesmo xeito que xa o fixera o texto da orde publicada o 2 de maio de 2007.\nArtigo 8º.- Contía das axudas e subvencións.\nO apartado 1 a) do novo proxecto normativo, así como da orde publicada no DOG de 2 de maio de 2007, ofrece o novo concepto do que se entende por pequenas e medianas empresas (PEME), que serán as que ocupen menos de 250 persoas e cuxo volume de negocios anual non exceda de 50 millóns de euros (40 millóns no borrador da orde para o 2007) ou cuxo balance xeral anual non exceda de 43 millóns de euros (27 millóns de euros no borrador do 2007).\nO apartado 2 admite excepcionalmente a autorización pola Dirección Xeral de Formación e Colocación dun módulo superior das accións formativas de carácter presencial polas especiais circunstancias de determinadas accións formativas, esixíndose como novidade que “a autorización deberá pedirse xunto coa solicitude”. O límite máximo nestes módulos elévase de 16 a 18 euros por alumno e hora de formación, tendo en conta o manifestado por este Comité no ditame 10/2007.\nRegúlase neste artigo 8º un novo apartado (apartado 7), no que se establece a prohibición de subcontratar con persoas ou entidades solicitantes de axuda ou subvención que non a obtivesen por non reunir os requisitos ou non alcanzar a valoración suficiente.\nArtigo 9º.- Obrigas das entidades beneficiarias.\nModifícase a redacción do apartado 17 deste artigo, en consonancia coa consideración manifestada no ditame 10/2007 que suxería a substitución da expresión “entidades adxudicatarias” pola de “entidades beneficiarias”, por ser máis correcto.\nArtigo 10º.- Incumprimento de obrigas e reintegros.\nEn caso de reintegro parcial ou total da subvención por incumprimento dos requisitos necesarios para a súa obtención, o novo proxecto normativo remite á Lei 9/2007, do 13 de xuño, de subvencións de Galicia, en lugar de facelo á Lei de réxime financiero e orzamentario de Galicia, texto refundido aprobado polo Decreto lexislativo 1/1999, do 7 de outubro, como facía o borrador do ano pasado.\nAdemáis redáctanse dous novos apartados a este artigo (apartados 2 e 3), en relación coa perda automática do dereito de percibir as axudas concedidas cando a entidade beneficiaria incumpra o prazo de realización ou de xustificación destas.\nArtigo 13º.- Remate e xustificación das accións formativas.\nEngádese un apartado novo (o número 1) que introduce un módulo formativo sobre igualdade de oportunidades entres mulleres e homes e sobre corresponsabilidade familiar e doméstica, de acordo cos termos da Lei 2/2007, do 28 de marzo, do traballo en igualdade de mulleres de Galicia. Este módulo terá unha duración de cinco horas nos cursos de duración menor ou igual a cincuenta horas e de dez horas nos de duración superior.\nArtigo 19º.- Instrución do procedemento.\nNo apartado 8 engádese a letra e), introducindo como criterio de valoración o emprego da lingua galega na realización das accións formativas (dez puntos).\nPor último, o artigo 19º in fine establece a nova puntuación mínima para acceder á programación, que será de 45 puntos (no borrador do 2007 era de 35 puntos).\nDesaparecen a segunda (agora no artigo 17º) e a terceira (agora no artigo 9º.18) das Disposicións Adicionais do proxecto do exercicio anterior e procédese a un cambio na redacción da cuarta, que queda do seguinte xeito:\n“Poderán efectuarse resolucións complementarias cando existan fondos provenientes de renuncias de subvencións inicialmente concedidas, así como de ampliacións, xeracións ou incorporacións de crédito. O importe ampliado será obxecto de publicación no Diario Oficial de Galicia sen que elo suponía unha nova apertura do prazo de presentación de solicitudes”.\nO texto do proxecto normativo remitido para ditame denominado “Orde pola que se establecen as bases reguladoras e se procede á convocatoria pública de subvencións para a programación de accións formativas dirixidas a traballadores ocupados cofinanciadas polo Fondo Social Europeo na Comunidade Autónoma de Galicia para o exercicio de 2008” consta de: Exposición de motivos, tres capítulos, vinte artigos, cinco disposicións adicionais e dúas disposicións derradeiras.\nO día 23 de novembro de 2007 reúnese este Comité Delegado e acorda emitir o ditame que se referencia a continuación, que contén dúas consideracións xerais e trece consideracións específicas sobre a valoración da norma, de carácter unánime, manifestadas polas organizacións empresariais e sindicais.\nContén asi mesmo, como anexos, unha consideración xeral e unha específica sobre a valoración da norma, de carácter non unánime, manifestadas polas organizacións sindicais UGT-Galicia e SN. de CC.OO. de Galicia e pola CEG (Anexo I); unha consideración específica, de carácter non unánime, manifestada polas organizacións sindicais UGT-Galicia e CIG e pola CEG (Anexo II) e unha consideración específica, de carácter non unánime, manifestada polo S.N. de CC.OO. de Galicia (Anexo III).\nEn relación coa solicitude de ditame sobre o proxecto de Orde pola que se establecen as bases reguladoras e se procede á convocatoria pública de subvencións para a programación de accións formativas dirixidas a traballadores ocupados cofinanciadas polo Fondo Social Europeo na Comunidade Autónoma de Galicia para o exercicio de 2008, da Consellería de Traballo, con data de rexistro de entrada neste Consello o 6 de novembro de 2007, e aos efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 23 de novembro de 2007, acordou pronunciarse en canto ás seguintes consideracións:\nEste Comité fai constar que a Consellería de Traballo non achegou a este organismo xunto co proxecto normativo os anexos aos que fan referencia diversos artigos da orde, considerando que deben ser remitidos xa que forman parte da norma sobre a que hai que informar.\nObsérvase que mentres no texto da Orde do exercicio anterior, do 23 de abril de 2007, publicada no DOG o 2 de maio de 2007, se respectan as diferencias de xénero e a normativa oficial vixente para a escrita do idioma galego, isto non se fai ao longo do texto do proxecto normativo sometido a ditame; así, xa no título da Orde e en moitos dos seus artigos, debería figurar “persoas traballadoras ocupadas” en lugar de “traballadores ocupados”.\nEste Comité propón que sexa revisado o texto do proxecto normativo cara a utilizar unha redacción que respecte as diferenzas de xénero. Igualmente, considera que o texto debe adaptarse á normativa oficial vixente para a escrita do idioma galego, tal e como se fixo no texto da Orde que se publicou no DOG o 2 de maio de 2007.\nPrimeira.-.Artigo 3º. Accións subvencionables.\nConsideramos que deberían definirse claramente neste artigo os tipos de accións que abarca a Orde: de carácter estratéxico, formación xenérica, accións vinculadas a catálogo e que poderán incluirse módulos de alfabetización informática e de sensibilización ambiental.\nAsí mesmo, en relación co disposto no apartado 2 deste artigo, este Comité propón que a autorización que pode conceder o director xeral para unha duración superior se conceda automaticamente cando a acción formativa conduza á obtención dun título homologado oficialmente que requira a formación de máis de 250 horas.\nEn relación co establecido no apartado 4 “as accións formativas poderanse executar desde o día seguinte ao da publicación desta orde no Diario Oficial de Galicia”, este Comité entende que esta disposición contradice o que figura no último item do apartado A do artigo 11º (“Pagamento e liquidación das subvencións”), que establece “os custos das accións formativas só poderan imputarse a partir da data de concesión da subvención”.\nSegunda.- Artigo 4º. Entidades beneficiarias.\nO apartado 3 deste artigo establece que as entidades beneficiarias deberán presentar, xunto coa solicitude de subvención, unha certificación do número de persoas traballadoras que teñen contratadas por conta allea na data da publicación da Orde.\nEste Comité suxire que se especifique neste apartado a qué entidades obriga esta disposición, pois entende que soamente afecta ás empresas e ás agrupacións de empresas.\nTerceira.- Artigo 6º. Persoas destinatarias das accións formativas.\nPor coherencia coa regulación do artigo 8º (“Contía das axudas e subvencións“), que menciona aos traballadores das grandes empresas, este Comité endende que tamén son persoas destinatarias os traballadores destas empresas, polo que proponse que se suprima no apartado 1 do artigo 6 a referencia expresa ás pequenas e medianas empresas, quedando este apartado redactado do seguinte xeito:\n“1. Serán destinatarios das accións formativas os traballadores ocupados, os socios traballadores das entidades de economía social, así como os autónomos, residentes todos eles en Galicia”.\nAsí mesmo obsérvase un erro na redacción da letra a) do apartado 2, que cita como destinatarios prioritarios das accións formativas aos “maiores de 45 anos en sectores nos que se introduzan novas tecnoloxías, empregados de sectores ou zonas en proceso de reconversión”, suxirindo este Comité que se recupere a redacción da Orde publicada no DOG do 2 de maio de 2007 “maiores de 45 anos en sectores en que se introduzan novas tecnoloxías, con emprego en sectores ou zonas en proceso de reconversión”.\nCuarta.- Artigo 7º. Custos subvencionables.\nEste Comité propón que, ademáis dos relacionados neste artigo sexan subvencionables os seguintes gastos:\n-\tConcretar, no terceiro ítem dentro dos gastos correntes tales como materiais e subministracións, que están incluidos os gastos de medios e materiais didácticos (textos, material dun só uso polo alumnado) e os materiais funxibles utilizados durante a realización da actividade.\n-\tConcretar, no quinto ítem que nos gastos de xestión e coordinación das accións formativas poderanse imputar gastos de persoal dos centros de preparación, seguimento e control docente da actividade, así como gastos de persoal directivo e administrativo da entidade xestora.\n-\tConsidérase que a redacción deste artigo 7º debe modificarse para ter en conta como custo subvencionable os gastos financeiros que xeran ás entidades impartidoras os sistemas de pagamento establecidos no apartado B do artigo 11º. Así mesmo, proponse que se consideren como custos financeiros os orixinados polas operacións formalizadas entre as entidades financeiras e as entidades beneficiarias no importe que exceda da porcentaxe de anticipo regulada no dito artigo 11º.\nQuinta.- Artigo 8º. Contía das axudas e subvencións.\nNa letra b) deste apartado 1, relativo á formación xeral, sínalase no último punto, como incrementos adicionais, un 10% se a formación se dispensa a persoas traballadoras desfavorecidas.\nEste Comité considera que debe engadirse que ese 10% se establece cando a formación se dispense exclusivamente a ese tipo de persoas traballadoras.\nSexta.- Artigo 9º. Obrigas das entidades beneficiarias.\nEn relación co establecido no apartado 2, este Comité considera que a documentación debe remitirse ben á Dirección Xeral de Formación e Colocación ou ben á delegación provincial correspondente, suxirindo tamén que se engada unha nova obriga: a de incorporar os datos e realizar os envíos á Dirección Xeral de Formación e Colocación a través das aplicacións informáticas establecidas ao efecto pola Dirección Xeral.\nEn relación co establecido no apartado 17 deste artigo 9º, este Comité suxire suprimir o punto final do primeiro parágrafo: “Todo isto sen prexuízo das excepción recollidas na Lei de orzamentos xerais da Comunidade Autónoma de Galicia para o ano 2008”.\nIgualmente, considérase que debe suprimirse o segundo parágrafo deste apartado 17 por ser contraditorio co disposto no primeiro parágrafo.\nSétima.- Artigo 11º. Pagamento e liquidación das subvencións.\nO apartado A deste artigo obriga a enviar á Dirección Xeral de Formación e Colocación dentro dos 15 días seguintes ao remate da acción formativa, a xustificación dos custos inherentes a el, que deberá presentarse por cada acción formativa.\nEste Comité entende que debería admitirse a posibilidade de realizar a xustificación polo conxunto das accións formativas desenvolvidas pola entidade dentro deste programa.\nO apartado B deste artigo 11º, “Sistemas de pagamento”, establece o modo en que se fará efectivo o aboamento da subvención, regulando a posibilidade de pagamentos parciais e anticipos sempre que se constitúa garantía a favor da Consellería de Traballo.\nSen prexuizo de considerarse positivo o incremento do anticipo da subvención concedida ata o 65% do total do orzamento de gastos de cada acción formativa, esta porcentaxe aínda non é equiparable á existente noutras Comunidades Autónomas, que chega na maioría delas ao 100% e sen necesidade de garantía, polo que, por obvias razóns de igualdade, solicitamos se arbitren as medidas necesarias para o mesmo trato na nosa Comunidade Autónoma no ámbito da formación continua.\nOitava.- Artigo 12º. Seguimento e control das accións formativas.\nEste Comité considera que o sistema de seguimento e control é unha competencia exclusiva da Dirección Xeral de Formación e Colocación ou das súas delegacións provinciais e non pode levarse a cabo por persoal alleo contratado para o efecto, polo que propón que se suprima esa referencia.\nNovena.- Artigo 13º. Accións formativas.\nEste artigo dispón no apartado 2 que a data límite para o remate e xustificación das accións formativas será o 30 de novembro de 2008.\nEste Comité considera que debe regularse a posibilidade, recollida na orde do exercicio de 2006, de que, excepcionalmente, por causas xustificadas, logo da solicitude do interesado, e sempre precedendo autorización do director xeral de Formación e Colocación, as accións formativas podan rematar con posterioridade a esta data, sempre dentro do ano 2008.\nDécima.- Artigo 15º.- Dereitos e deberes dos alumnos.\nEste Comité entende que a redacción dos apartados 2, 3 e 4 deste artigo alude soamente á formación presencial, suxiríndose que debería adaptarse ás modalidades de impartición (formación a distancia, teleformación e mixta) recollidas no artigo 16º.1.\nDécimo primeira.- Artigo 16º. Modalidades de impartición das accións formativas\nO apartado 4 deste artigo establece que nas modalidades a distancia convencional, en teleformación e na parte da modalidade mixta, o sistema de impartición deberá incluir evidencias necesarias para comprobar que o alumnado recibe a formación impartida.\nEste Comité considera que debe concretarse no artigo cales son esas “evidencias”.\nDécimo segunda.- Artigo 19º. Instrución do procedemento.\nO apartado 4 deste artigo establece que unha vez puntuados os expedientes pola comisión de valoración, serán informados pola Comisión Galega de Formación Continua. Este Comité considera que debe establecerse no citado apartado que serán informados previamente á resolución.\nDécimo terceira.- Artigo 20º. Resolución.\nO apartado 2 deste artigo establece que as axudas previstas poderán materializarse a través de convenios de colaboración subscritos pola consellería con cada unha das entidades beneficiarias.\nEste Comité considera improcedente o disposto neste apartado, que ademáis deixa á arbitrariedade da Administración a posibilidade de subscribir os convenios, polo que propón que se suprima.\nCONSIDERACIÓN XERAL DE CARÁCTER NON UNÁNIME SOBRE A VALORACIÓN DA NORMA MANIFESTADA POLA CONFEDERACIÓN DE EMPRESARIOS DE GALICIA E AS ORGANIZACIÓNS SINDICAIS UGT- GALICIA E O S.N. DE CC.OO. DE GALICIA.\nAs organizacións sindicais UGT-Galicia e o S.N. de CC.OO. de Galicia e a CEG consideran que a Consellería de Traballo debe ter en conta o proxecto de Real Decreto estatal que regula a formación para traballadores en activo e para desempregados.\nCONSIDERACIÓN ESPECÍFICA DE CARÁCTER NON UNÁNIME SOBRE A VALORACIÓN DA NORMA MANIFESTADA POLA CONFEDERACIÓN DE EMPRESARIOS DE GALICIA E AS ORGANIZACIÓNS SINDICAIS UGT- GALICIA E O S.N. DE CC.OO. DE GALICIA.\nAs organizacións sindicais UGT-Galicia e o S.N. de CC.OO. de Galicia e a CEG consideran que na exposición de motivos do proxecto normativo deben incluirse unhas referencias ao Regulamento que desenvolve a Lei de subvencións, ao IV Acordo Estatal de Formación para o Emprego e ao Acordo Galego sobre Formación para o Emprego asinado o 5 de febreiro de 2007.\nCONSIDERACIÓN ESPECÍFICA DE CARÁCTER NON UNÁNIME SOBRE A VALORACIÓN DA NORMA MANIFESTADA POLA CONFEDERACIÓN DE EMPRESARIOS DE GALICIA E AS ORGANIZACIÓNS SINDICAIS UGT- GALICIA E CIG.\nArtigo 19º. Instrución do procedemento. Apartado 8.\nO apartado 8 deste artigo regula os criterios de valoración para a concesión das axudas.\nAs organizacións sindicais UGT-Galicia e a CIG, así como a Confederación de Empresarios de Galicia consideran excesivo outorgar a maior porcentaxe de puntuación á formación das propias persoas traballadoras, aínda por riba dos propios contidos da formación. Consideran que debería incidirse no tipo de formación proposta, que se valora nos apartados b) e c), porque será a través do modelo de accións formativas desde onde actuaremos sobre o mercado de traballo, o tecido produtivo galego e desde onde nos encamiñaremos ao cumprimento da formación recoñecida (vinculada ao Catálogo das Cualificacións).\nPolo exposto, proponse modificar a redacción deste apartado 8, suprimindo -en primeiro lugar- no apartado a) os cero puntos establecidos se a entidade non forma aos seus propios traballadores. En segundo lugar, recoller os seguintes criterios de valoración:\na) Que a entidade forme aos seus propios traballadores e ás súas propias traballadoras: 10 puntos.\nb) Contido das accións formativas: ata 20 puntos.\nc) Inclusión das accións solicitadas no sistema de cualificacións: 30 puntos.\nd) Experiencia e calidade da entidade solicitante no desenvolvemento da acción formativa de semellante natureza: ata 30 puntos.\ne) Emprego da lingua galega na realización das accións formativas: 10 puntos.\nCONSIDERACIÓN ESPECÍFICA DE CARÁCTER NON UNÁNIME SOBRE A VALORACIÓN DA NORMA MANIFESTADA POLA ORGANIZACIÓN SINDICAL S.N. DE CC.OO. DE GALICIA.\nO Sindicato Nacional de CC.OO. de Galicia fai a súa propia proposta en relación co apartado 8 deste artigo, xa que aínda estando de acordo co resto das organizacións nos criterios de valoración a), b), c) e d) propostos na consideración que integra o Anexo II deste ditame, non comparte a proposta de valorar con 10 puntos o emprego da lingua galega na realización da acción formativa, suxirindo que se valore este criterio soamente con 5 puntos e con outros 5 puntos o emprego da modalidade de teleformación, pola introducción das novas tecnoloxías, e da modalidade de formación a distancia, porque permite chegar a un maior número de persoas destinatarias.\nPolo exposto, a súa proposta sería:\na) Que a entidade forme aos seus propios traballadores: 10 puntos.\ne) Emprego da lingua galega na realización das accións formativas: 5 puntos.\nf) Emprego da modalidade de teleformación ou formación a distancia : 5 puntos


Durante o século XIII, Gran Ducado de Lituania constituía o maior país do continente europeo, estando formado polas actuais Belarús, Ucraína e partes de Polonia e Rusia. Coa Unión de Lublin de 1569 Polonia e Lituania formaron un novo país, a República das Dúas Nacións. A República existíu durante máis de dous séculos, ata que os seus países veciños se repartisen os seus territorios entre 1772 e 1795, quedando o Imperio Ruso coa maior parte das terras que hoxe forman Lituania. Co estourido da I Guerra Mundial Lituania asinou a súa acta de independencia o 16 de febreiro de 1918 volvendo a ser unha nación independente. A comezos da década de 1940, Lituania foi ocupada primeiro pola Unión Soviética e logo pola Alemaña Nazi. No final da II Guerra Mundial, coa retirada dos alemáns en 1944 os soviéticos volveron ocupar o país. O 11 de marzo de 1990, Lituania converteuse na primeira das repúblicas bálticas en declarar de novo a súa independencia.\nActualmente Lituania presenta un dos maiores crecementos da Unión Europea, sendo alcumada o Tigre báltico, emulando o Tigre céltico irlandés. Lituania converteuse nun membro do acordo Schengen o 21 de decembro de 2007. No ano 2009, Lituania vai celebrar os mil anos da existencia do seu nome.\nLituania foi admitida nas Nacións Unidas o 17 de setembro de 1991. O 31 de maio de 2001, o país tornouse o 141º membro da Organización Mundial do Comercio. Dende 1988, Lituania procura estreitar os lazos co occidente e o 4 de xaneiro de 1994 tornouse o primeiro estado báltico a pedir a entrada na OTAN, sendo convidada a iniciar as negociacións o 21 de novembro de 2002 e tornándose membro de pleno dereito o 29 de marzo de 2004. O 1 de febreiro de 1998, o país tornouse Membro Asociado da Unión Europea, a 16 de abril de 2003 asinou o Tratado de Adhesión á UE, o 11 de maio de 2003 o 91% dos electores aprobaran en referendo a adhesión á Unión e o 1 de maio de 2004 tornouse membro da UE, regresando ao vello obxectivo proclamado en 1254 polo rei Mindaugas de se tornar parte do occidente e da Europa.\nO xefe de estado lituano é o Presidente, elixido directamente por un período de 5 anos e servindo como máximo durante dúas lexislaturas. O posto de presidente é principalmente cerimonial; as súas principais funcións políticas inclúen as políticas de asuntos exteriores e seguridade nacional. Tamén actúa como comandante en Xefe militar. O presidente, coa aprobación do corpo parlamentario, o Seimas, elixe o primeiro ministro e designa o resto do gabinete, xunto algúns altos funcionarios e xuíces das diferentes cortes. Os xuíces da Corte constitucional (Konstitucinis Teismas), serven por un período de nove anos, estes son designados polo Presidente (tres xuíces), o presidente do Seimas (tres xuíces) e o presidente da Corte suprema (tres xuíces). O parlamento unicameral lituano, o Seimas, ten 141 membros que son elixidos por períodos de catro anos.\nLituania é un dos países que ingresou no ano 2004 á Unión Europea avalado por unha excelente conxuntura económica, sendo dende entón un dos países cun maior crecemento da Unión Europea, crecemento que lle valeu o alcume do Tigre báltico. En 2003 rexistrou o crecemento máis alto de toda a súa historia cun incremento no PIB do 10,3 %. En 2007 debido á recesión económica mundial, a economía de Lituania baixou o seu crecemento a un 8,7 %, o cal segue estando moi por riba da media europea e manteno como o país con maior crecemento da UE. Lituania á parte de ser membro da UE, é membro da Organización Mundial do Comercio e da OTAN. Segundo a clasificación da ONU, Lituania é un país con ingresos altos e cun Índice de Desenvolvemento Humano alto. A economía Lituana baséase fundamentalmente nas actividades agropecuarias e a explotación forestal (explotación forestal sostible como no Canadá), aínda que o turismo internacional está medrando rapidamente e estase convertendo en parte importante do desenvolvemento económico.\nTralo seu ingreso na Unión Europea o país báltico tamén aumentou a súa industrialización. Un dos fortes de Lituania en materia de alta tecnoloxía, son a biotecnoloxía e o desenvolvemento das tecnoloxías láser. Cabe citar que Lituania é xunto a Francia, o país da UE que máis depende da enerxía nuclear (69% e 79% respectivamente), polo que Lituania prevé pechar a súa actual planta nuclear (modelo soviético semellante ao de Chernobyl) e construír unha planta nuclear de alta tecnoloxía que abasteza todo o país báltico, e co seu superávit permita exportar enerxía aos seus países veciños, Estonia, Letonia, Polonia, Suecia e Finlandia.\nO Banco Central Europeo prevé que en menos de 20 anos Lituania será un país altamente desenvolvido como Suecia, e estará á par cos seus veciños da Europa do norte, superando incluso algúns países da antiga Unión Europea 15 como España e Portugal. Debido ao crecemento acelerado da economía lituana, moi por riba da media europea, a mediados de 2004, adheriuse ao Sistema Monetario Europeo II, o que lle asegura estabilidade cambiaria e ao Euro o 1 de xaneiro de 2015.\nCo seu acceso á OTAN, OMC, Banco Mundial e Unión Europea Lituania rematou de consolidarse como un país libre e democrático, e no que os servizos e institucións públicas son eficientes, aínda que aínda ten un camiño por percorrer a mediano prazo para porse á vez cos países máis desenvolvidos da Unión Europea. En 2007 o seu PIB (nominal) per capita foi de US$ 16.472 o que o converte xa nun país desenvolvido, aínda que aínda se atopa na cola da Unión Europea dos 27, ocupando o posto 16º en maior renda per cápita.\nOrthodox Encyclopedia: 2110567\nTraído desde «https://gl.wikipedia.org/w/index.php?title=Lituania&oldid=6042708»\nA última edición desta páxina foi o 14 de abril de 2022 ás 06:25.


Mañá xoves proxéctase o vídeo "Xoias tradicionais no Museo Provincial de Lugo" : avozdevilalba.gal\nMañá xoves proxéctase o vídeo "Xoias tradicionais no Museo Provincial de Lugo"\nComo complemento da mostra "Xoias tradicionais do Museo Provincial de Lugo" que se vai clausurar o vindeiro domingo, mañá xoves, día 10 de decembro, ás 19,30 horas, terá lugar na Sala de Exposicións do MPL a proxección do vídeo-montaxe "Xoias tradicionais do Museo Provincial de Lugo", realizado por Lucía Picado, e comentado pola comisaria da mesma Mª del Rosario Fernández González. A entrada a estes actos é libre e gratuíta.\nA exposición de xoias tradicionais do Museo Provincial de Lugo presenta por vez primeira ao público cincocentas cincuenta e catro pezas datadas entre o século XVI e ben entrado o pasado século XX e que foron clasificadas en dous grandes grupos: o primeiro deles dedicado á ourivería devocional, no que destaca un rico conxunto de relicarios, barrocos a maioría deles, aínda que tamén hai escapularios, medallas, cruces ou adornos de hábito; o segundo gran conxunto está subdividido en oito apartados, sendo o máis numeroso o formado polas xoias de loito, feitas en acibeche e nun material industrial que o imita chamado ebonita. Amósanse, así mesmo, broches, entre os que son dignos de salientar os chamados sapos, intimamente ligados á nosa indumentaria, pendentes, pendentifs, pulseiras, xoias de pechar e tamén bolsiños, peitas, forcas ou agullas para o cabelo.\nO traballo desta exposición temporal, logo dun alongado período dedicado á documentación, centrouse no estudo pormenorizado de cada peza, dándolle prioridade á análise iconográfica, á procedencia da peza, á cronoloxía e, por último, á súa descrición. Sen dúbida este traballo contribuirá a dar a coñecer un pouco máis os fondos deste museo, dedicado neste caso a unha parte esencial da indumentaria como é a da ourivería e que, pouco a pouco, as artes decorativas vaian acadando o lugar que merecen e que lles foi negado noutras épocas.


O CONCELLO CONMEMORARÁ MAÑÁ O DÍA MUNDIAL DA SAÚDE MENTAL COA LECTURA DUN MANIFESTO NO PARQUE DO RÍO FREIXEIRO\nRepresentantes da corporación local naronesa e da Asociación Saúde Mental Ferrolterra, Eume e Ortegal participarán nesta iniciativa, que dará comezo ás 10.00 horas\nNarón, 9 de outubro de 2019. O Concello de Narón conmemorará mañá o Día Mundial da Saúde Mental cun acto no parque do Río Freixeiro organizado en colaboración coa Asociación Saúde Mental Ferrolterra, Eume e Ortegal. A convocatoria, á que están convidados os representantes da corporación local, será a partir das 10.00 horas, cando terá lugar a lectura dunha proclama sobre o Día Mundial da Saúde Mental. No acto participarán tamén representantes da citada asociación, entre eles o presidente, Félix Pena, e usuarios e usuarias da mesma, ademáis do xefe de Psiquiatría da Área Sanitaria de Ferrol, Antonio Núñez.\nO programa de actos, que incluíu iniciativas noutros concellos da comarca, conmemorará o Día Mundial da Saúde Mental baixo a temática do suicidio, co lema “Conect@ coa vida”. A través destas iniciativas apóstase por dar maior visibilidade a este tema, centrándose na sensibilización e prevención deste tipo de condutas, consideradas pola OMS como un dos problemas máis graves de saúde pública na actualidade.\nA programación da asociación na cidade pecharase o venres, día 11, coa celebración dun magosto ao que asistirán usuarios e usuarias dos Centros de Rehabilitación e Ocupacional da entidade, cunha das súas sedes en Narón. No marco desta mesma campaña conmemorativa do Día Mundial da Saúde Mental habilitouse a páxina web: conectacoavidagalicia.org, na que se ofrece información sobre o lema deste ano. Nas redes sociais tamén se difunde a campaña a través do hashtag #conectacoavida, e animando aos internautas a compartir fotografías nas que lle dean unha aperta a outra persoa.


• 0 likes • 24,637 views\nBreve visita á Casa-Museo Manuel María, en Outeiro de Rei.\nBoletín mensual literatura_mayo\nBoletín de novedades. Libros, DVDs, música. Septiembre 2014.\n1. UNHA VISITA Á CASA DE HORTAS Casa-Museo Manuel María (Outeiro de Rei)\n2. UNHA VISITA Á CASA DE HORTAS Nesta casa naceu o poeta Manuel María o 6 de outubro de 1929. Para visitar a casa resulta de grande axuda a lectura previa do poemario Sonetos á Casa de Hortas (1997). Nos 50 sonetos que compoñen a obra o autor expresa liricamente a importancia que a casa ten para el:  como Arcadia soñada  como útero acolledor dun clan  como centro do universo\n3. UNHA VISITA Á CASA DE HORTAS Preto da entrada figuran estes versos\n4. UNHA VISITA Á CASA DE HORTAS\n5. UNHA VISITA Á CASA DE HORTAS “Eu nacín nunha casa moi fermosa e, nela, deixei o meu pasado, o tempo da nenez, o soño ousado e a miña adolescencia tormentosa”.\n6. UNHA VISITA Á CASA DE HORTAS “A casa erguida con xisto e cantería, por obra dos avós, era fermosa. Aí está: forte, firme, fachendosa chea de beleza, prestancia e harmonía”.\n7. UNHA VISITA Á CASA DE HORTAS “A nobre antesá da casa é o curral de durísimo e firme pavimento feito de pedra gra, xisto, cemento e a sombra da nogueira alta e lanzal”.\n8. UNHA VISITA Á CASA DE HORTAS Detalle exterior da palleira grande, hoxe sala multimedia. A casa cambiou para o novo cometido, pero aínda conserva a alma da típica casa labrega chairega . Unha casa de “bon pasar”.\n9. UNHA VISITA Á CASA DE HORTAS Detalles interiores da antiga palleira grande. Hoxe énchese con presentacións, conferencias, proxeccións, concertos, teatro…\n10. UNHA VISITA Á CASA DE HORTAS\n11. UNHA VISITA Á CASA DE HORTAS O eido, o lar e a horta son as pezas fundamentais de toda casa labrega. O enxido era a parte máis coidada do eido.\n12. UNHA VISITA Á CASA DE HORTAS “Se ollo o meu manantío algo mermado busco, rebusco, cavo, furo e fozo. Eu son semellante ó noso pozo e pola vida vou alerta e confiado”.\n13. UNHA VISITA Á CASA DE HORTAS Manuel María gustaba de contemplar o pozo, a horta, o frutedo…\n14. UNHA VISITA Á CASA DE HORTAS Fóronse indo o xardín ledo, a abelaira, o “cedro xigante e poderoso”, “a claudieira, a cerdeira e a mazaira”, “a sombra do loureiro…feito de luz e vento namorado”, a “grande nogueira”, “os nobres camelios”, a “pereiriña urraca de alma pura”…\n15. UNHA VISITA Á CASA DE HORTAS Árbores novas irán recuperando paseniñamente a súa memoria.\n16. UNHA VISITA Á CASA DE HORTAS Neste cuarto veu ao mundo o poeta Manuel María o 6 de outubro de 1929.\n17. UNHA VISITA Á CASA DE HORTAS No cuarto e noutras dependencias da casa fóronse introducindo obxectos do escritor que lle sinalan ao visitante aspectos da súa vida, querenzas, influencias literarias…\n18. UNHA VISITA Á CASA DE HORTAS Entre as influencias máis notorias, ademais de Rosalía, figuran Curros e Manuel de Paderna. Tamén ocupan lugar sinalada na casa aquelas lecturas que para o poeta foron fundamentais.\n19. UNHA VISITA Á CASA DE HORTAS\n20. UNHA VISITA Á CASA DE HORTAS O visitante pode contemplar na Casa de Hortas o escritorio de poeta, así como debuxos e pinturas realizados por artistas amigos.\n21. UNHA VISITA Á CASA DE HORTAS Os textos e os versos das paredes facilítanlle ao visitante facer un percorrido amplo pola biografía e a obra de Manuel María.\n22. UNHA VISITA Á CASA DE HORTAS\n23. UNHA VISITA Á CASA DE HORTAS As contras desta ventá interior, que permite a entrada da luz de fóra, constrúen ludicamente unha poética historia.\n24. UNHA VISITA Á CASA DE HORTAS\n25. UNHA VISITA Á CASA DE HORTAS “O cuarto do reloxo era o santuario, a estancia de respecto, a máis coidada, a máis grande tamén e a máis amada onde acontecía só o extraordinario”.\n26. UNHA VISITA Á CASA DE HORTAS “Era o lugar da festa o do velorio, o espazo ma mágoa e da alegría, a habitación reservada pra un día, unión do permanente e o transitorio”. A mesa braseira procede da librería de Monforte. Nela escribía e parolaba o poeta.\n27. UNHA VISITA Á CASA DE HORTAS Nesta sección recóllense as actividades máis salientables dun Manuel María polifacético: cidadán politicamente comprometido, poeta, dramaturgo, conferenciante, editor…\n28. UNHA VISITA Á CASA DE HORTAS\n29. UNHA VISITA Á CASA DE HORTAS A censura estivo moi atenta coas actividades do poeta. O lapis vermello e as multas tratárono sen piedade.\n30. UNHA VISITA Á CASA DE HORTAS A casa garda tamén detalles amables. Por exemplo, estes “tesouros”.\n31. UNHA VISITA Á CASA DE HORTAS\n32. UNHA VISITA Á CASA DE HORTAS As cortes da casa acollen hoxe un abondoso fondo bibliográfico e documental que permitirá aos estudosos mergullarse na obra de Manuel María e na historia de Galicia do século XX.\n33. UNHA VISITA Á CASA DE HORTAS O poeta, aínda que levou sempre esta casa no corazón, procurou vida fóra, pero… “E todo inútil. Non din enraizado. Gracias a ti, Saleta, compañeira, non ando polo mundo desnortado”.\n34. UNHA VISITA Á CASA DE HORTAS A casa responde cumpridamente á pregunta que Manuel María deixa nos versos da entrada:  salvagarda a súa memoria  acolle e difunde a súa obra  facilita o seu estudo  e non esquece as circunstancias históricas do País que o poeta amou e no que creou a súa obra


A Miña Voz | Librería Online TROA. Comprar libro\nSabías que a túa voz che permite nomealo todo?\nSabías que podes facer con ela todo o que te propoñas?\nE sobre todo, sabías que o que digas con ela\nrepresenta quen es e pode facerte chegar moi lonxe?\nEste libro ilustrado divertirá, ensinará e fará que os nenos\npensen mentres xogan, conversan e experimentan coa súa voz.


Created: 30 Novembro 2018 30 Novembro 2018\nCamariñas buscará a axuda doutras institucións para o Centro de Día ante a falta de compromiso da Xunta. A alcaldesa, o segundo tenente de alcalde e a traballadora social reuníronse coa Conselleira de Política Social.\nA alcaldesa de Camariñas, Sandra Insua, o segundo tenente de alcalde, Juan Carlos Canosa, e a traballadora social do Concello, María Pérez, reuníronse onte coa conselleira de Política Social, Fabiola García, para tratar de conseguir o compromiso da Xunta na creación ou xestión dun Centro de Día.\nA inexistencia de accións por parte da Consellería para participar nun proxecto moi demandado polos camariñáns fai que o goberno local comece a buscar apoios noutras institucións máis achegadas como a Deputación da Coruña ou o Grupo de Desenvolvemento Rural Costa da Morte.\nOutras cuestións tratadas na reunión coa conselleira\nNo encontro con Fabiola García tamén se trataron outros temas de interese para o municipio, como a creación dun comedor na gardería. A conselleira comprometeuse a incluír na convocatoria do próximo curso este servizo para Camariñas.\nAdemais, tamén se acordou que a Xunta de Galicia se encargue da renovación das infraestruturas da gardería, que actualmente presenta problemas de humidade, e solicitouse que se aumentasen o número de horas do Servizo de Axuda no Fogar xa que Camariñas conta cunha lista de espera de 24 persoas.\n2019-03-05 - A Xunta de Galicia apoia o Centro de Día de Malpica pero negallo aos veciños de Camariñas\nCangas 32-22 Conservas Boya\nDinamización do Encaixe


Vieiro fai un chamamento a protexer á sociedade no "Día Mundial sen Tabaco" - NH Diario\nInicio Estilo de vida Vieiro fai un chamamento a protexer á sociedade no “Día Mundial sen...\nVieiro fai un chamamento a protexer á sociedade no “Día Mundial sen Tabaco”\nCon motivo da situación actual da pandemia do COVID-19, as iniciativas que a Asociación Vieiro tiña programadas para o Día Mundial sen Tabaco a celebrar o día 31 de maio, tiveron que ser suspendidas, aínda así esta entidade quere trasladar esta información para conmemorar este día.\nO Día Mundial Sen Tabaco (DMST) 2020 ten como obxectivo protexer ás/aos nenos/as e os/as adolescentes da manipulación da industria do tabaco e evitar que consuman produtos de nicotina e tabaco.\nNeste Día Mundial sen Tabaco, a OMS lanza unha campaña de loita contra a mercadotecnia sistemática, agresiva e sostida que a industria tabacalera e outras industrias relacionadas utilizan para que unha nova xeración engánchese ao consumo dos seus produtos.\nA campaña mundial servirá para desacreditar mitos e revelar as tácticas retortas empregadas por esas industrias. Proporcionará á mocidade os coñecementos necesarios para detectar facilmente a manipulación desas industrias e equiparalles con instrumentos para rexeitar as súas tácticas, todo iso con miras a que adquiran capacidade de acción e decisión para plantarlles cara.\nA OMS fai un chamamento á mocidade para que se somen á loita por converterse nunha xeración libre de tabaco.\nA campaña reforzará o labor da OMS de asistir aos países para que apliquen intervencións normativas eficaces coas que reducir a demanda de tabaco e para protexerse contra as tácticas da industria que socavan os esforzos mundiais e nacionais destinados a que se apliquen políticas de control do tabaco baseadas en probas.\n Informe OMS sobre a epidemia mundial de tabaquismo, 2019 Xenebra: Organización Mundial da Saúde; 2019. Licenza: CC BY- NC-SA 3.0 IGO.\nTÁCTICAS DA INDUSTRIA DO TABACO E OUTRAS RELACIONADAS PARA ATRAER ÁS XERACIÓNS MÁIS NOVAS.\n✔ Ofrecer sabores atractivos en tabaco sen fume, shisha ou pipas de auga e cigarros electrónicos.\n✔ Promoción de produtos de tabaco e distribución de mostras gratuítas en eventos populares para a mocidade.\n✔ Anuncios e exhibición de produtos de tabaco en películas e programas de televisión e a través de plataformas de redes sociais con influenciadores dixitais pagos.\n✔ Comercializar cigarrillos sueltos para facer que a adición sexa menos cara.\nCORONAVIRUS E TABACO:\nMAIOR MORTALIDADE E GRAVIDADE ENTRE FUMADORES/AS\nCorren os/as fumadores/as e os/as consumidores/asa de tabaco maior risco de contraer a COVID-19?\nÉ probable que os/as fumadores/as sexan máis vulnerables á COVID-19, xa que o acto de fumar supón arrimar os dedos (e os cigarros, que poden estar contaminados) aos beizos, o que aumenta a posibilidade de transmisión do virus da man á boca.\nOs/as fumadores/as tamén poden padecer unha enfermidade pulmonar ou unha capacidade pulmonar reducida, o que potencia enormemente o risco de enfermidade grave.\nCertos artefactos usados para fumar, como as pipas de auga, adoitan conlevar o uso compartido de embocaduras e mangueiras, o que pode facilitar a transmisión da COVID-19 en ambientes comunitarios e sociais.\nAs afeccións que incrementan as necesidades de osíxeno ou reducen a capacidade corporal de darlle un uso adecuado conlevan un maior risco de sufrir afeccións pulmonares graves como a pneumonía.\nOs/as pacientes con Covid-19 que fuman, teñen máis risco de ser ingresados en UCI e necesitar ventilación mecánica.\nArtigo anteriorSpaceX e a NASA envían a súa primeira misión tripulada ao espacio\nArtigo seguinteTraballadores de Alcoa protestan este domingo cortando a A-8 con barricadas


DUVI. Diario da Universidade de Vigo - Matemáticas con sabor galego na obra "Demostración"\nMartes, 19 de outubro do 2010\nMatemáticas con sabor galego na obra "Demostración"\nOs profesores Miguel Ángel Mirás e Carmen Quinteiro coordinaron a tradución desta obra\nTrala representación da obra por diversos teatros da comunidade, Miguel Ángel Mirás e Carmen Quintero Santodomingo, profesores do Departamento de Matemáticas, veñen de publicar a tradución ao galego da peza Demostración (Proof), escrita polo dramaturgo estadounidense David Auburn. A xira que emprenderon por toda Galicia levounos ata Santiago de Compostela para participar nos actos de celebración do cincuenta aniversario da licenciatura de matemáticas. Explica Mirás que “ao daquela vicerreitor de cultura gustoulle tanto a nosa actuación que nos animou a publicar a tradución”.\nO departamento de Matemáticas publica a tradución ao galego da obra "Demostración"\nMiguel Ángel Mirás, profesor do departamento de Matemáticas\nRepresentación da obra "Demostración" no Teatro Vidal Bolaño\nTrala representación da obra por diversos teatros da comunidade, Miguel Ángel Mirás e Carmen Quintero Santodomingo, profesores do Departamento de Matemáticas, veñen de publicar a tradución ao galego da peza Demostración (Proof), escrita polo dramaturgo estadounidense David Auburn. Dan así un paso máis no seu proxecto de divulgación do coñecemento científico entre o alumnado.\nHai que lembrar que tres anos atrás estes dous mestres empezaron a traballar co texto para a súa posterior representación teatral por parte de estudantes de Química e Relacións Laborais. A xira que emprenderon por toda Galicia levounos ata Santiago de Compostela para participar nos actos de celebración do cincuenta aniversario da licenciatura de matemáticas. Explica Mirás que “ao daquela vicerreitor de cultura gustoulle tanto a nosa actuación que nos animou a publicar a tradución”. “Posteriormente iniciamos conversas co Servizo de Publicacións, que nos axudou coa maquetación e coas correccións semánticas e sintácticas”, engade.\nFinalmente, grazas á financiación do Departamento de Matemáticas sae á luz esta obra que “está tendo unha moi boa collida incluso fóra de Galicia”, segundo palabras do profesor. O certo é que varias publicacións centradas na divulgación de temas matemáticos teñen feito recensións sobre o tema.\nPara darlle maior difusión a este proxecto, Mirás planea iniciar unha campaña para que a tradución se use nos institutos como material didáctico, posto que segundo considera “ten un potencial inmenso como ferramenta formativa”. Por outra banda, xa está en conversas coa Facultade de para crear a medio-longo prazo unha colección divulgativa de obras matemáticas, entre elas Arcadia, do checo Tom Stoppard. “Isto é necesario porque en España temos moi poucos autores de teatro que inclúan contidos desta índole nas súas obras, algo que sí sucede noutros países”, explica Mirás.\nA peza teatral Demostración, está plagada de mencións, máis ou menos implícitas, a temas relacionados coas matemáticas e coas personas que se dedican a estudalas. No seu argumento tamén se presentan reflexións sobre a marxinación das mulleres na historia desta ciencia, sobre a proximidade entre xenialidade e loucura, sobre as drogas e a creatividade, sobre a importancia da idade nos procesos creativos ou sobre os estereotipos dos matemáticos e o seu talento.\nLevada ao cine no 2006 por John Madden co título de A verdade oculta, Demostración recibiu un premio Tony e o seu autor, David Auburn, un Pulitzer de teatro en 2001.


Paso definitivo para a renovación do tramo urbano do río Cabe – EnComún\nO Alcalde de Monforte asinou o convenio, co Presidente da Deputación e o da Confederación Hidrográfica\n•O convenio de colaboración entre Concello, Deputación de Lugo e Confederación Miño-Sil posibilita a realización deste proxecto que ten un investimento total de 4,7 millóns de euros •O prazo de execución das obras estímase en 18 meses\nO alcalde de Monforte, Severino Rodríguez; o presidente da Deputación de Lugo, José Ramón Gómez Besteiro; o delegado do Goberno en Galicia, Samuel Juárez; o presidente da Confederación Hidrográfica Miño-Sil, Francisco Marín; e o subdelegado do Goberno en Lugo, Ramón Carballo, na firma do convenio. GPDL.\nMonforte está máis cerca de recuperar un importante tramo fluvial para o uso e disfrute de veciños e visitantes, e para acadar unha imaxe máis completa de cidade planificada e aberta á natureza. O 31 de xullo asinouse na Subdelegación do Goberno en Lugo o convenio de colaboración para a financiación e execución das obras de acondicionamento do cauce e marxes do río Cabe no tramo monfortino dende A Compñía ata o núcleo de Piñeira, así como a formalización da encomenda de xestión para o mantemento e conservación destas obras.\nPAPEL BISAGRA DA DEPUTACIÓN NA FINANCIACIÓN DESTE PROXECTO\nDado o elevado custe destas actuacións, que acada os 4,7 millóns de euros, na sinatura do convenio tomaron parte o Concello de Monforte de Lemos, a Deputación Provincial de Lugo e a Confederación Hidrográfica do Miño-Sil, entidade que aporta o 80% do presuposto, cunha achega de 3.760.000 euros. Pola súa banda, a colaboración da Deputación de Lugo, que aportou o 20% do presuposto, resultou fundamental para a financiación destes traballos, xa que permitiu ó Concello de Monforte acceder ós fondos do plan FEDER que fan posible o desenvolvemento das obras, e que son transferidos a través da aportación da Confederación Hidrográfica. O ente provincial achega a este proxecto un total de 940.000 euros, mentres que o Concello farase cargo dos gastos financieiros e outros custes por valor de 300.000 euros. A rehabilitación das marxes do río Cabe no tramo A Pinguela-Piñeira está incluída no programa operativo de financiación con cargos ós Fondos de Desenvolvemento Rexional (FEDER) que a Confederación Hidrográfica do Miño-Sil deseñou dentro do periodo 2007-2013. O proxecto ten como obxectivo a recuperación ecolóxica e social do río Cabe, garantindo a conservación dos valores medioambientais do cauce e asegurando a súa integración na ordenación municipal.\nO proxecto de mellora do tramo do río entre A Compañía e Piñeira dará continuidade ó paseo fluvial monfortino, punto de encontro e disfrute da vida social e festiva da cidade. Arquivo EC.\nDIQUES NA MARXE ESQUERDA, E REPOBOACIÓN VEXETAL CON ESPECIES AUTÓCTONAS\nO proxecto constructivo integra diversos muros lonxitudinais na marxe esquerda, augas abaixo da rúa Pinguela, e no entorno do núcleo de Piñeira, na zona recreativa e ó longo da estrada de acceso, para previr inundacións. Asimesmo, con estas obras estabilizaranse as ribadas, debilitadas polas crecidas, con muros de contención e coa repoboación vexetal das marxes. Neste aspecto, elliminaranse especies en mal estado ou plantas invasoras, mediante un desbrozado selectivo, que se completará coa plantación de especies autóctonas.\nPASARELAS EN DIVERSOS TRAMOS\nEn canto ás comunicacións entre as dúas ribeiras, o proxecto inclúe tres pasarelas que cruzan o río, deseñadas con materiais que se integran na contorna, e outras tres pequenas pasarelas. A primeira pasarela situarase no entorno do campo de fútbol, detrás dos Escolapios, e posibilitará o paso entre as marxes do cauce do muíño de Aceña Nova. Para salvagardar esta construción da evacuación de auga do canal modificarase unha das comportas existentes. A segunda pasarela instalarase augas arriba do segundo meandro da rúa Pinguela, cun vano principal de máis de 43 metros, e cunha anchura útil de 3 metros. Pola súa banda, a terceira pasarela situarase ó final da rúa Pinguela xunto ó azud do muíño de Cobas, e cun vano principal de 51,4 metros. As tres pasarelas restantes ubicaranse no camiño peatonal da marxe esquerda, cruzando varias canles e regatos. Serán pasarelas de 3 metros de anchura útil, de madeira laminada encolada, formadas por dúas vigas principais unidas entre si por medio de viguetas transversais e lonxitudinais sobre as que se apoia un solado de pino ranurado de 45 mm de espesor e arriostrados metálicos formando cruces de San Andrés. Asimesmo, proxectouse a construcción de escalas de peixes nos azudes dos muíños para reducir o impacto sobre a fauna piscícola. Ademais, limpiaranse as parcelas cercanas ó río que estén descuidadas.


Altos de Sanguiñedo (Fragas do Eume) « Pateo.Caamouco.Net\n« Mosteiro do Couto ao Cabo Ortegal\nA Degrada-Tres Bispos »\nAltos de Sanguiñedo (Fragas do Eume)\nLocalización: Concello de Monfero\nComo chegar: Dende o Mosteiro de Monfero cara A Visura, alí, a dereita ata Piladaleña e logo a estrada CP-5002 de Lagares. Despois de pasar Bouza Maior e antes da antena de telefonía, aí dous camiños a esquerda o noso e o primeiro.\nO camiño, ao principio é ancho e moi cómodo de andar, temos varios carteis informativos das especies que andan por alí. Para min a máis interesante é o cervo, cun pouco de sorte vense, pero moi fugazmente. Hai que estar atento a calquera ruído no monte por que corren a esconderse inmediatamente, eu téñoos visto en dúas ocasións, unha delas había un que tiña unha cornamenta grande.\nAo pouco de andar, podemos desviarnos para ver unhas vistas dunha parte importante de Monfero, xusto ao acabarse un aramado, pola esquerda, nunha subida algo pronunciada, ao final temos a recompensa.\nAo final do camiño ancho, imos pola dereita, ata un miradoiro sobre o pantano do Eume. Nun día claro pódense ver a cantidade de fragas que aínda se conservan.\nRetrocedemos, e no cruce anterior, subimos pegados ao aramado ata atoparnos cun portal, que abre cara a un camiño recto e descendendo.\nPasamos por Campo Abeledo, que por certo, tiñan dúas avestruces. Pisamos asfalto, no seguinte cruce, polo mapa, atopámonos cun portal pechado, que nos impide visitar a aldea de Abeledo. Os paisanos contáronme que viñeron xente con cartos e compraron a aldea enteira e pecharon o paso, pero hai terras deles e non poden pasar.\nUn pouco máis adiante temos o cruce para Sanguiñedo, ao final do pobo segue un camiño que se interna nas fragas de Os Navallos, fragas aínda autóctonas con multitude de carballos.\nEstrada adiante, tócanos unha subida e unha curva de case 180º pois xusto cando comeza a baixar sae un camiño pola dereita, é un camiño ancho e ben arranxado. Pois non queda máis que seguilo e admirar as vistas que desde el vense.\nAo final do camiño volvemos a tocar asfalto na aldea da Torre de San Bartolomeu, estrada cara á dereita, baixamos ata a Senda de Pasa Vella, que colleremos, ao principio é un camiño bastante cómodo, logo empeza a subir e cada vez con máis pendente neste tramo cementárono. Subimos e subimos, sempre admirando esa vexetación aínda autóctona. Ao chegar o máis alto temos a opción de desviarnos á dereita para ver o pantano desde o alto ou, seguir de fronte camiño abaixo ata o outro lado do pantano onde teñen a toma de auga para a central.\nAo pouco de baixar aparécenos un carreiro pola dereita que sube aos altos de Sanguiñedo, coas súas vistas sobre o pantano e as fragas, a subida é algo pronunciada ata atopar de novo o camiño ancho, desde aquí volvemos sobre os nosos pasos.\n2 Xaneiro 2009 | Marcas: Altos, Eume, Fragas, Lagares, Monfero, Sanguiñedo | Categoría: Monfero


Así debería defender a Xunta o noso patrimonio cultural segundo unha trintena de expertos galegos - Historia de Galicia\nCasa tradicional en ruínas foto Karlosman CC0\nAsí debería defender a Xunta o noso patrimonio cultural segundo unha trintena de expertos galegos\npor Redacción · 25 Xul, 2021\nTrinta especialistas de diferentes ámbitos tivérono moi claro. A Xunta debería de xestionar dun xeito moi diferente o noso patrimonio. Crear un Observatorio de Patrimonio, unha comisión de Patrimonio no Parlamento e a elaboración dun Plan Autonómico Patrimonial de Galicia deberían de ser os pasos que a Xunta debera dar para comezar a defender de xeito efectivo o patrimonio cultural galego.\nE é que en novembro de 2019 o Consello da Cultura Galega botou a andar o Foro Patrimonio e Sociedade, un ambicioso proxecto que tiña como obxectivo propor un cambio na xestión do noso inxente patrimonio, deseñado expresamente para integrar a todas as persoas que teñen que ver co sector, desde a sociedade ata os partidos políticos.\nO resultado desta iniciativa concretouse nunha Guía Práctica que, ademais das anteriores recomendacións traza a folla de ruta para a xestión do patrimonio galego nos vindeiros anos. A presidenta do CCG, Rosario Álvarez, e a coordinadora do Foro e mais da Sección de Patrimonio e Bens Culturais, Rebeca Blanco-Rotea, presentaron o pasado 23 de xullo os resultados deste importante proceso.\nCasal tradicional en ruínas / foto 2861948 CC0\nCrear un Observatorio de Patrimonio, unha comisión de Patrimonio no Parlamento e a elaboración dun Plan Autonómico\nNo acto de presentación asistiron unha ducia de persoas, integradas no proceso, como os coordinadores Iago Seara ou Cristina Sánchez Carretero e algúns dos membros da Comisión de Cultura do Parlamento, Noa Díaz e Mercedes Queixas. Tamén o catedrático de dereito Carlos Amoedo, a responsable da Área de Cultura e Patrimonio do Valedor do Pobo, Beatriz González, ou Soledad Felloza, da Rede do Patrimonio Cultural.\nAs conclusións do documento foron claras. Nel ponse enriba da mesa que se necesitan unha serie de ferramentas concretas para poder atender a todas as cuestións que afecten ao noso patrimonio.\nCancela de madeira / foto CarRentalsDeals CC0\nA primeira delas, e a máis necesaria, é a elaboración dun Plan Autonómico Patrimonial de Galicia. Nel débese conter as liñas forza da xestión da Administración autonómica. Dado o inxente patrimonio que hai no noso país, enténdese que a educación da cidadanía é clave, por iso fai explícito que ese Plan conteña un apartado específico de educación patrimonial. E tamén deixa claro que se necesita dotación orzamentaria para poñelo en marcha.\nOutra das conclusións que apunta o Foro é a creación dunha Comisión de Patrimonio no Parlamento de Galicia. Esta podería estar vinculada á propia Comisión de Cultura, e debería ter como obxectivo atender ó patrimonio como elemento estratéxico e transversal na política cultural galega.\nHórreo de madeira e muro tradicional no Camiño de Santiago / foto Herbymep CC0\nTamén se recomenda a creación dun Observatorio de Patrimonio, cunha sección dedicada á Educación Patrimonial. Un órgano interadministrativo de coordinación da política, normativa e xestión integral do Patrimonio Cultural de Galicia que goce de maior autonomía e, ao mesmo tempo, integre os principais ramos da Administración activa autonómica na xestión do territorio, combinando liderado e participación das visións sectoriais.\nUn proceso participativo ata o de agora único para atopar o mellor xeito de defender o patrimonio\n“Todas as actuacións que teñen que ver co patrimonio son sempre complexas porque suscitan posicións e propostas que ás veces están enfrontadas” explicou a presidenta do CCG no acto de presentación para dar conta a complexidade do proceso. “A guía en si mesa xa é un fito importante no noso camiño” engadiu.\nSecadoiros tradicionais de congro en Muxía / foto makunin CC0\nÉ así que unha das características máis anovadoras deste ambicioso proxecto foi a metodoloxía de traballo, que xerou máis de 1.000 documentos e estreou unha nova forma de traballar participativa. O procedemento deseñado, tomando en conta consideracións de institucións como o Consello de Europa, a UNESCO ou ICOMOS ata o formato doutros plans nacionais, ía xerando documentos que se ían aprobando parcialmente ata chegar ao documento final que se deu a coñecer o pasado día 23\nDesde a presentación do Foro, no Día do Patrimonio de 2019, artelláronse tres mesas que pretendían cubrir os diferentes aspectos que encerra o patrimonio. Desde as políticas públicas e normativa legal, coordinada por Teresa Nieto Freire e Cristina Sánchez-Carretero, a conservación, protección e promoción-difusión do patrimonio cultural, con Carlos Nárdiz Ortiz e Iago Seara Morales e a educación, formación e cidadanía, coordinada por Blanco-Rotea e Juan M. Monterroso Montero.\nHórreos en Combrarro con edificacións que emulan as tradicionais detrás / foto Bernardeta31 CC0\nEn total unha trintena de especialistas foron traballando en diferentes documentos que se unificaron neste documento preliminar. Despois dese proceso fíxose unha xornada de traballo na que participaron, por primeira vez, os representantes dos diferentes partidos políticos que integran a Comisión de Cultura do Parlamento, para buscar unha postura común nesta materia.\nCoas análises das mesas de traballo e os da mesa política, elaborouse un documento cuxos resultados foron presentados, discutidos e analizados por expertos externos nas xornadas públicas que tiveron lugar na sede do CCG entre o 19 e o 21 de abril de 2021. Delas saíron unhas conclusións que se remitiron á Consellería de Cultura, e que están recollidas nesta Guía práctica.\nVivenda tradicional na costa galega foto cheligrafia CC0\nUnha xornada do Consello da Cultura Galega debate sobre o papel da tecnoloxía na conservación do patrimonio\nTemas: Beatriz GonzálezCarlos AmoedoComisión de Patrimonio no Parlamento de GaliciaConsello da Cultura GalegaCristina Sánchez CarreteroForo Patrimonio e SociedadeIago SearaMercedes QueixasNoa DíazObservatorio de PatrimonioPlan Autonómico Patrimonial de GaliciaSoledad FellozaXunta de Galicia\nSeguinte Madrid Paisaxe da Luz, a candidatura española que competía coa Ribeira Sacra, xa é Patrimonio Mundial\nAnterior Unha cápsula do tempo de Otero Pedrayo a xeito de “podcast” volverá escoitarase na praza do Obradoiro 69 anos despois


A AXENCIA DE DOAZÓN DE ÓRGANOS E SANGUE E A EMPRESA TOYOTA ESPAÑA DESENVOLVEN A PRIMEIRA CAMPAÑA CONXUNTA A PROL DA DOAZÓN\nA Axencia de Doazón de Órganos e Sangue (ADOS), realiza a primeira campaña de doazón de sangue nos concesionarios de Toyota en Galicia. Esta acción solidaria realizarase a última semana de outubro e a primeira de novembro. Participarán tres concesionarios da Rede Oficial de Concesionarios de Toyota España: Perillo-Oleiros, Santiago de Compostela e Ourense.\nA campaña arrancará o próximo luns 25 de outubro no concesionario Compostela Móbil de Santiago de Compostela, en xornada de 9.00 a 14.30 horas e 16.30 a 21.00 horas. Continuará o venres 29 de outubro, de 09.30 a 14.30 horas, no concesionario Oficial Toyota Ourense, nas instalacións de San Cibrao das Viñas. Concluirá o martes 2 de novembro no concesionario Breogán Motor, nas instalacións de Perillo-Oleiros, en horario de 09.30 a 14.30 horas.\nPara agradecer a solidariedade dos doantes de sangue, Toyota España sorteará diversos packs de merchandising olímpico e paralímpico de Start Your Impossible—Pon en marcha o teu imposible—, lema da campaña global de Toyota, na que, dende diferentes ámbitos, se defende a capacidade humana para superar barreiras e acadar imposibles.\nToyota, dentro da súa estratexia corporativa Beyond Zero, ten entre os seus piares mellorar a sociedade naqueles lugares nos que a compañía está establecida. A entidade pon a disposición de ADOS os seus concesionarios de Galicia para garantir as reservas de sangue e dar resposta á demanda hemoterápica de todos os hospitais de Galicia.\nA dirección de ADOS quere poñer en valor a implicación e compromiso de Toyota España co desenvolvemento das campañas de doazón de sangue nos seus concesionarios.\nAsí mesmo, a Axencia de Doazón de Órganos e Sangue quere agradecer o seu compromiso e colaboración á Dirección de Toyota España e de todos os departamentos que integran a empresa, facendo, como non podía ser doutro xeito, extensivo este agradecemento a todos os traballadores e traballadoras que doen sangue.


Data inicio: 18/04/2020 Data fin: 18/04/2020\nObservación de planetas e estrelas\nUnha noite para gozar en compañía\nAs nosas noites de observación astronómica son ideais para gozar en compañía de quen máis amas. Para gozar da actividade non é preciso coñecer astronomía. De feito, todos os que miran primeiro a través dun telescopio están moi sorprendidos. E os que xa miraron sempre queren repetir e ver máis cousas.\nAdaptamos as explicacións a cada persoa, xa sexan nenos ou maiores, teñan un telescopio ou non, xa sexa a súa primeira vez ou son astro-afeccionados durante anos. Polo tanto, estas noites de observación astronómica son axeitadas para todos.\nPropoñemos un xeito diferente de pasar as noites. Ven connosco e descubre o ceo a través do telescopio\nLugar de realización A parte teórica realizarase na Aula da natureza do río Miño.Paseo fluvial de Oira s/n.\nPeriodización: Noites de maio\nGrupos grupos non superiores a 25 persoas


O persoal dos centros de Política Social mobilízase en demanda de melloras laborais - CIG: Confederación Intersindical Galega\nO persoal de residencias de atención directa da consellaría de Política Social concentrouse esta mañá diante de todos os centros e traballo, nunha xornada de loita nacional, para denunciar que levan 11 semanas reclamando negociación sen que se recibira resposta algunha da consellaría de Política Social, que se nega a atender e sequera falar das condicións laborais. As mobilizacións repetiranse todos os xoves até conseguir que a consellaría sente a tratar estas demandas.\nPara as organizacións sindicais convocantes “é unha cuestión de xustiza e de necesidade urxente, porque os centros e o persoal teñen que estar preparados ante unha nova onda vírica e porque non se pode seguir a sobrecargar así, abusando dun servizo ao límite”.\nDemandan, entre outras cuestións, a devolución dos artigos do convenio recortados en 2012, que provocaron a perda de máis de 700 traballadoras e traballadores. Queren que os contratos a tempo parcial se transformen en contratos a xornada completa; que haxa persoal suficiente para garantir a mellor prestación do servizo; que se incrementen as prazas públicas de xestión directa e que se poña fin á precariedade no sector público. Cuestións que, entenden favorecerán un servizo públicos e de calidade.\nXunto a isto queren poder gozar de dous días ininterrompidos de descanso semanal, librar a metade de domingos e festivos alternos en cómputo anual e a súa compensación en tempo. Deste xeito rebaixaríase a carga de traballo e posibilitaríase a contratación de máis persoal.\nAdemais exixen que en cada centro se dispoña do material para equipos de protección suficiente, tanto para unha situación normal, como para unha de illamento.


En Marea reivindica a gratuidade e transferencia da AP-9 e rematar coa “política de amiguetes” do PP | Noticias Vigo\nEn Marea reivindica a gratuidade e transferencia da AP-9 e rematar coa “política de amiguetes” do PP\nEn Marea reclamou a gratuidade e a transferencia a Galicia da Autotestrada do Atlántico\nPublicado por Noticias Vigo o día 14/06/2016 na sección de Elecciones 26J,En Marea,Vigo\nDende unha das pasarelas peonís sobre a AP-9 en Chapela (Redondela), En Marea reclamou a gratuidade e a transferencia a Galicia da Autotestrada do Atlántico, unha petición que xa fora levada ao Congreso polos nosos deputados e deputadas na pasada lexislatura.\n“A AP-9 é a vía que vertebra o noso país e cremos que está absolutamente amortizada e que debemos rematar coa política de amiguetes do Partido Popular, máis cando xa levan ingresados 2.400 millóns de euros en 36 anos”, denunciou a cabeza de lista ao Congreso por Pontevedra ALEXANDRA FERNÁNDEZ, en alusión á renovación da concesión a Audasa ata o 2.048 por parte do Partido Popular. “Na pasada lexislatura xa trasladamos esta iniciativa que volveremos manter na vindeira porque cremos que é unha das cuestións principais que afectan á cidadanía galega”.\nPor outra parte, para En Marea os poderes públicos teñen capacidade para obrigar a racionalizar as tarifas e a xestión da autoestrada. A AP-9 ten algún dos treitos máis caros das autoestradas de todo o Estado e a segunda con máis queixas dos usuarios. “Non se aplica ningún tipo de rebaixa nos custes da peaxe e o seu mantemento é cada vez peor. Tamén se recorta en persoal nas cabinas de peaxe que dean servizo aos condutores e por todo isto e tal e como defendemos estes meses no Congreso cremos que é o momento de transferir a AP-9 a Galicia para que poidamos xestionala dende aquí.Non imos seguir pagando as consecuencias de que regalen as infraestruturas que son o ben común de todos e todas aos seus amigos. Estamos fartos e fartas da política de amiguetes e é o momento de poñer no centro das decisións políticas os intereses da cidadanía”, engadiu a n.1 da lista ao Congreso por Pontevedra\nDende En Marea tamén apelamos á coherencia do PP e do PSOE nunha cuestión tan relevante para Galicia, pois recuperar a concesión da AP-9 beneficiaría económicamente todo o país e facilitaría a cohesión territorial. “Sorprende a incoherencia do PP e PSOE que por un lado din que apostan pola gratuidade pero cando chega a verdade de votar no Congreso bótanse para atrás. Por iso é importante que vaiamos con forza ao Congreso e obrigalos a que teñan que votar alí o que predican en campaña”, censurou Alexandra Fernández.\nEn Marea alerta de que Audasa acumula 1251 millóns de excedentes de explotación (segundo os informes da empresa de 2014), mentres incrementa os prezos e mingua a calidade do servizo. Estes resultados repítense dende a renovación da concesión en 2001, é dicir, que Audasa ten sobradamente amortizados os custes de construción. A concesionaria está a incrementar dun xeito desorbitado os prezos das peaxes, excluíndo ás persoas con menor capacidade económica e dificultando así a viabilidade de moitas empresas locais que necesitan do transporte por autoestrada para poder desenvolver a súa actividade produtiva.


Que dentes se cortan primeiro?\nMoitas nais teñen coñecemento de primeira man das dificultades de erupción dos dentes do bebé. O seu aspecto adoita estar acompañado de caprichos e bágoas, noites sen durmir, temperatura e outros problemas. Pero ao mesmo tempo a presenza de dentes na boca dun neno significa que creceu bastante e está listo para tomar unha comida sólida e "adulta". Por iso, os pais de calquera bebé recentemente nado esperan ansiosamente ese momento emocionante, cando a "cociña tsoknet". Que dentes adoitan erupir primeiro e a que idade aparece o primeiro dente? Descubrímoslo.\nQue dentes aparece primeiro?\nAsí, na odontoloxía pediátrica hai certas normas sobre esta puntuación. Como regra xeral, os primeiros dentes, cortados na boca do neno - os incisivos centrais inferiores, son medial (estes son dous dentes medianos situados na mandíbula inferior). Entón aparecerán os incisivos superiores e os segundo laterales, despois dos cales crecerán os inferiores simétricos.\nOs primeiros molares ou molares tamén erupcionan ao principio os dentes superiores e os inferiores. A continuación vén a quenda dos chamados caninos.\nA segunda raíz é cortada na orde inversa - inferior e superior. E todos os dentes de leite, e hai 20 deles, serán cortados no neno ata os tres anos. Neste caso, o dente que sae primeiro é un factor bastante importante, moito máis importante que o momento da súa erupción.\nÁs veces os pais sinalan que os primeiros non son os dentes que deberían. Si, a secuencia da aparición de dentes de leite pode cambiar, o que depende de diferentes motivos. O caso máis frecuente de desvío desta norma é a saída do neno dos caninos primeiro, e despois os molares.\nA violación deste procedemento pode indicar unha variedade de problemas no traballo do organismo do neno, incluíndo as desviacións xenéticas. Ademais, os dentistas dos nenos sinalan que para formar a mordida adecuada é a erupción o primeiro dos inferiores e, a continuación, os dentes superiores correspondentes. Polo tanto, se a secuencia da aparición dos dentes de leite é violada, convén contactar a un especialista e realizar os exames necesarios.\n¿Cando esperar a aparición dos primeiros dentes?\nAdemais da cuestión de que os primeiros dentes aparecen nos bebés, os mozos pais moitas veces están preocupados polo momento da súa erupción. Na maioría dos nenos, o primeiro dente aparece aos 6 a 9 meses. Este é un indicador medio que pode variar bastante. Se o dente do teu bebé entrou en erupción en 4 meses ou incluso, digamos, un ano e medio - aínda estará dentro da norma. E, aínda que moitas nais comezan a soar a alarma, se o ano o neno aínda "non ten nada que mastigar", entón a maioría das veces é emoción completamente inútil. Para cumprimento, pode visitar un dentista infantil que, durante o exame, verificará a condición da cavidade oral do bebé e dicirlle se hai algún motivo de preocupación. Entre estes últimos, pódese chamar as enfermidades conxénitas do neno: raquitismo, enfermidades gastrointestinais, enfermidades infecciosas na nai durante o embarazo, etc. En canto á capacidade de mastigar, os bebés fan asombrosamente ben coas encías.\nO primeiro sinal de que o bebé atravesará pronto o dente é unha saliva excesiva. Ademais, notarás que o neno comeza a tirar as mans e os xoguetes á boca. Para axudar o teu fillo ou filla a sobrevivir a este tempo difícil, usa neste momento uns dentífricos de refrixeración ou xeles especiais para a gengiva (vendidos na farmacia). Teñen un efecto antiséptico, aliviar a irritación e calmar as enxivas inflamadas.\nAgora xa sabes que dentes se cortan primeiro e cando isto ocorre.\nComo ensinarlle ao neno que manteña a cabeza?\nGaziki nun neonato - como axudar?\nTordo nos recién nacidos\nComo ensinarlle ao bebé a durmir toda a noite?\nLista de cousas para o neonato\nMingau para a primeira comida complementaria: unha clasificación dos mellores produtos e as regras de alimentación\nCradle-cradle para neonatos\nBañarse a colina\nPoderá fuxir - a que idade?\nSuor no bebé\nGaziki nos recién nacidos - que facer?\nKim Cattrall na súa mocidade e agora\nTorta con Damasco secos - receita\nPantalóns de algodón 2015\nHoteis de Zúric\nSneakers para correr no inverno sobre a neve\nTallarines de sopa nun multivariante\nInflamación da boca e tratamento da lingua\nEnsaladas na mesa festiva\nParcelas e oracións por perder peso\nMonumento ao crucero Varyag\nEnsalada con laranxa e polo\nFormación de Pastor Alemán\nDecoración de cellas con henna\nTom Hardy ea súa esposa\nAbrigos - Inverno 2017\nVestidos para mulleres gordas\nChastushki na graduación no xardín de infancia\nPeixe en vasos\nPantalón vaqueiro estreito - quen vai co que usar e como crear imaxes con estilo?


Vives Proxecto « Igaxes3\nProxecto cofinanciado polo Fondo Social Europeo dentro do Programa Operativo da Loita contra a Discriminación 2007-2013\nAcción contra a Fame crea en 2013 Vives Proyecto para combater o desemprego na nosa sociedade. O proxecto abrangue un abano de accións encamiñadas ao fomento e ao apoio do emprendemento inclusivo, dirixidas a personas en risco de exclusión socio laboral con interese por desenvolver unha actividade microempresarial e a todas as entidades públicas, privadas, sen ánimo de lucro, que operan no denominado “Ecosistema do Emprendemento”.\nDentro do mesmo, e en concreto na liña Vives ONG, este programa nace coa idea de alcanzar un reto: fomentar o emprendemento social entre as entidades de Galicia.\nVives Proxecto pretende crear un espazo colaborativo e creativo que promova o valor das personas para cultivar o cambio social en e desde as estruturas organizativas. Ofrécese unha formación teórico-práctica e ferramentas útiles para que, desde as entidades social, se impulsen proxectos asociativos, colaborativos e de emprendemento social.